**Bilag 3 – Notat om bistand fra Statens It’s Kunderådgivning**

|  |
| --- |
| **Dato**  22. november 2016  SLKL, ENS / Peter Andersson, Statens It |

**Bistand fra Statens It’s Kunderådgivning**

Projektet vil få bistand af 3 erfarne konsulenter fra Statens It (CV’er for konsulenterne findes som bilag). Konsulenternes opgaver i projektet vil omfatte:

* Deltagelse i opstart og planlægning samt fastlæggelse af struktur for projektet, herunder evt. opdeling i flere udbud og valg af udbudsform(er), samt dialog med ENS’ koncernjurister herom
* Deltagelse i foranalyse med ENDK og KMD, herunder review, vurdering og kommentering, deltagelse i workshops og statusmøder, samt sikring af brugbarhed af den færdige analyse som basis for det videre arbejde.
* Udfærdigelse sammen med ENS af materiale til Statens IT-projektråd, herunder specielt PID, som er kompleks, samt review af materiale til Projektrådet udfærdiget af andre (bl.a. Business Case, som forventes udformet med assistance fra Ministeriernes Projektkontor)
* Den praktiske udarbejdelse af selve udbudsmaterialet, herunder
* Kravspecifikation
* Use Cases /User stories
* Øvrige kontraktbilag (enten K0X eller SKI)
* Udbudsbetingelser
* Evalueringskriterier
* Etc.

Opgaven udføres naturligvis i samarbejde med ENS og ENDK, og med bistand fra koncern-udbudsenhedens jurister og med input fra den gennemførte foranalyse. Selve kontrakten forventes udarbejdet af koncern-udbudsenhedens jurister.

* Udbudshåndtering, herunder besvarelse af tekniske spørgsmål fra leverandørerne, deltagelse i afklaringsmøder, tilbudsevaluering og leverandørvalg, samt efterfølgende deltagelse i udarbejdelse af dokumentation for evalueringsprocessen og begrundelse for leverandørvalg.